समस्याओं मांगों को लेकर लामबंद हुए राशन डीलर
अधिकृतराशन विक्रेता नियोजक संघ के पदाधिकारियों ने राशन डीलरों को मानदेय निर्धारित करने की मांग का ज्ञापन सोमवार को कलेक्टर को सौंपा।
मुख्यमंत्री के नाम दिए ज्ञापन में डीलर को 30 हजार रुपए महीना मानदेय देने की मांग की। संघ के तहसील अध्यक्ष रामप्रसाद गुर्जर ने बताया कि बायोमैट्रिक व्यवस्था के माध्यम से पोस मशीन में कनेक्टिविटी, सर्वर डाउन, वरिष्ठ उपभोक्ताओं की अंगूठे की निशानी स्केन नहीं होने की समस्या रही है। इसमें प्राप्त कमिशन से दुकान किराया और सहायक कर्मचारी का वेतन देने के बाद परिवार का पालन पोषण भारी पड़ रहा है। ऐसे में राशन विक्रेता का मानदेय 30 हजार रुपए मासिक एवं दुकान किराया दिया जाए। अनियमितता हो तो विभागीय कार्रवाई की जाए। आपराधिक प्रकरण नहीं बनाएं। राशन विक्रेता की मृत्यु के एक माह भीतर आश्रित को दुकान आबंटन की जाए। सामग्री पर दो प्रतिशत प्रति क्विंटल छीजत दी जाए। पोस मशीन के रखरखाव के लिए कम से कम 20 रुपए प्रति क्विंटल निश्चित किया जाए। वितरण की अवधि पखवाड़े के बजाय साप्ताहिक की जाए। राशन विक्रेता को बीमारी, विवाह राष्ट्रीय त्योहार के अवकाश देने की मांग भी की।
डीलरों को मानदेय दिया जाए
बांदीकुई| मांगोंको लेकर राशन विक्रेताओं ने सोमवार को मुख्यमंत्री के नाम एसडीएम को ज्ञापन सौंपा। राशन विक्रेता संघ के तहसील अध्यक्ष रामदयाल शर्मा,राजेंद्र मेहरा,लालाराम गुर्जर,जगदीश प्रसाद आदि ने सौंपे ज्ञापन में राशन विक्रेता का मानदेय दुकान किराया निश्चित करने, राशन विक्रेता से किन्हीं कारणों से अनियमितता हो जाए तो उसके विरुद्घ विभागीय कार्रवाई की जाए कि आपराधिक प्रकरण बनाया जाए, राशन विक्रेता की मृत्यु के एक माह के अंदर विक्रेता के आश्रित को दुकान आबंटन की जाए, सार्वजनिक वितरण प्रणाली के अंतर्गत वितरण होने वाली समस्त सामग्री पर 2 प्रतिशत प्रति क्वि. छीजत दी जाए, पोस मशीन के रख रखाव के लिए कम से कम 20 रुपए प्रति क्वि. निश्चित किया जाए, दुकान पर वितरण की अवधि पखवाड़ा के स्थान पर साप्ताहिक की जाए, राशन विक्रेता को आकस्मिक बीमारी, विवाह अन्य कार्यक्रम के लिए एवं राष्ट्रीय त्यौहार के लिए अवकाश का प्रावधान किया जाए, गोदाम पर आवश्यक सामग्री गेहूं , चीनी एवं अन्य सामग्री की डोर स्टेप डिलेवरी की जाए, जिन राशन विक्रेताओं के लाइसेंस 16 अगस्त 2016 को दुकान बंद होने के कारण निलंबित किया गया है उनके लाइसेंस बहाल किए जाए सहित अन्य मांगे की है।
दौसा. कलेक्टरको ज्ञापन देते राशन विक्रेता संघ के पदाधिकारी।
hin_Deva hin_Deva hin_Deva hin_Deva hin_Deva hin_Deva